"Kui Issand ei hoia linna, valvab valvur ilmaaegu..." Ps 127:1    Palvetage, kes te vähegi seda suudate, meie maa ja rahva oleviku ja tuleviku pärast, et kurjus ei saaks inimestes võitu, vaid et võidaksid halastus, andestamine ja armastus.  Sest viha ärgitab viha ja vägivald toob esile uut vägivalda.    Ükskõik, kui paigast ära ei ole meie maailm, ei  saa vihkamine lõputult vohada, kui ei ole selle edasikandjaid.  Katkestame vihkamise ahela.  Anname maad rahule ja andestusele!  Aidaku Jumal meid selles.    Ka meil, eestlastel, on midagi õppida sellest piiblisalmist:    "Ja taotlege selle linna heaolu, kuhu ma olen lasknud teid viia, ja paluge selleks Issandat; sest selle hea põli on teie hea põli!" Jr 29:7